Sos consizeris

Via Sicardi, Amsicora, Alfïeri
e Goldoni ana s'abba in-d-ogni abbitu.
Ma dae Santa Rughe a Potufritu
at blocadu sa rete s'inzigneri

ca bi tenimis unu consizeri
chi no nos at difesu su diritu:
cussu est su ch'at sa causa traitu
poi chi l'amos fatu cavaglieri.

Invece Carta, Solinas e Moro,
Dore, Riu, Calvone cun Niolu
pensadu b'an po sa carrela insoro.

A nois da sa rete ch'an iscrusu:
dae bi tenner unu votu solu,
s'abba no est pigada a punt'in susu.

Su deghe ‘e Sanu Aìne 1950